Ua tseba hore o shebahala ha molekane oa hao a u fa ha u robala kapa u robala hlooho e le hore u qobe ho kopanela liphate. E ferekanya le ho feta ha e mong oa hao ea bohlokoa a se a loketse, empa ke eona ntho ea ho qetela eo u ka e nahanang. Seo se ka senya kamano ea hau, haholo-holo haeba lintho li bile tse ngata lilemong tse fetileng. 17 Ahithofele a re go Abesalomo: “Hle e re ke kgethe banna ba dikete tše lesomepedi (12 000), re tloge re yo rakediša Dafida bošegong bjo.+ 2 Ke tla mo wela godimo nakong ya ge a lapile e bile a feletšwe ke matla,+ ka ba ka mo tšhoša; batho ka moka bao ba nago le yena ba tla tšhaba gomme nna ka bolaya kgoši.+ 3 Ke tla bušetša batho ka moka go wena. Ge feela go ka bolawa monna yo o mo tsomago, batho ka moka ba tla boela go wena; batho ka moka ba tla ba le khutšo.” 4 Taba yeo ya kwala e le e botse go Abesalomo+ le go banna ka moka ba bagolo ba Isiraele. 5 Lega go le bjalo Abesalomo a re: “Ke kgopela le bitšeng Hushai+ wa Moarakhi gore re kwe seo yena a tlago go se bolela.” 6 Hushai a tla go Abesalomo. Ke moka Abesalomo a re go yena: “Ahithofele o boletše se. Na re dire seo a se boletšego? Ge e ba go se bjalo, gona re botše seo re ka se dirago.” 7 Hushai a re go Abesalomo: “Keletšo ya Ahithofele ga e botse boemong bjo!”+ 8 Hushai a buša a re: “O tseba gabotse gore tatago le banna ba gagwe ke ba matla+ e bile ba bogale+ go etša bere e tshadi yeo e lahlegetšwego ke bana ba yona lešokeng;+ le gona tatago ke mohlabani,+ a ka se fetše bošego ka moka a na le batho. 9 Bona! Gona bjale a ka ba a utame+ go o mongwe wa melete goba go le lengwe la mafelo; e tla re ge a thoma go hlasela banna ba rena, bohle ba tla tseba gore: ‘Batho bao ba latelago Abesalomo ba fentšwe!’ 10 Gaešita le mogale yoo pelo ya gagwe e etšago pelo ya tau+ o tla felelwa ke matla ka baka la letšhogo;+ ka gobane Isiraele ka moka e a tseba gore tatago ke mogale+ le banna bao a nago le bona ke bagale.+ 11 Nna ke eletša ka gore: Anke Baisiraele ka moka go tloga Dani go fihla Beresheba+ ba kgobokanele go wena, ba tle ka bontši go etša lešabašaba la lewatle+ gomme ba ye le wena ntweng.+ 12 Re tla mo hlasela lefelong leo re tsebago gore re tla mo hwetša go lona,+ ra mo wela godimo go etša phoka+ ge e wela fase; go ka se šale le o tee go bao ba nago le yena le go banna ka moka bao ba nago le yena. 13 Ge e ba a ka tšhabela motseng o mongwe, re tla tloga le Baisiraele ka moka ra senya motse woo gomme ra o gogela ka nokeng ka dithapo. Go ka se šale le ge e le leswikana go wona.”+ 14 Ke moka Abesalomo le banna ba Isiraele ka moka ba re: “Keletšo ya Hushai wa Moarakhi e phala+ keletšo ya Ahithofele!” Jehofa o ile a ba dira gore ba se ke ba latela+ keletšo+ ya Ahithofele le ge e be e le e botse,+ e le gore Jehofa a tlišetše Abesalomo bošula.+ 15 Ka morago Hushai a re go moperisita Tsadoko+ le moperisita Abiathara: “Ahithofele o eleditše Abesalomo le banna ba bagolo ba Isiraele ka gore le ka gore; nna ka ba eletša ka gore le ka gore. 16 Bjale romelang motho ka bjako go Dafida+ le re: ‘O se ke wa robala melaleng ya lešoka bošegong bjo, eupša o tshelele ka mošola wa noka,+ ka gobane re boifa gore kgoši le batho ka moka bao ba nago le yona ba ka fedišwa.’”+ 17 Ge Jonathane+ le Ahimaatse+ ba be ba eme Ene-rogele,+ gwa tla mohlanka wa mosadi a ba botša ditaba tšeo. Bona ba tloga ka ge ba be ba swanetše go yo botša kgoši Dafida; ba be ba ka se tsene motseng gomme ba bonwa ba le moo. 18 Lega go le bjalo, lesogana le lengwe la ba bona gomme la botša Abesalomo. Jonathane le Ahimaatse ba tloga ka bjako ba tsena ntlong ya monna yo mongwe kua Bahurimi+ yo a bego a na le sediba ka lapeng la gagwe; bona ba theogela ka moo sedibeng. 19 Ka morago mosadi wa monna yoo a tšea seširo a khupetša sediba ke moka a anega mabele a setlilwego godimo ga sona;+ gwa se be le yo a lemogago seo. 20 Bahlanka ba Abesalomo ba tla go mosadi yoo a le ntlong ya gagwe ba re: “Ahimaatse le Jonathane ba kae?” Mosadi a re go bona: “Ba fetile mo ba ya kua nokeng.”+ Bahlanka bao ba ba tsoma ba se ba hwetše+ ke moka ba boela Jerusalema. 21 Ya re ge bahlanka bao ba sepetše, Ahimaatse le Jonathane ba tšwa ka sedibeng ba sepela ba yo botša Kgoši Dafida ba re: “Emang le tshele noka ka bjako; ka gobane se ke seo Ahithofele a se rerilego+ ka lena.” 22 Gateetee Dafida le batho ka moka bao ba bego ba na le yena ba ema ba tshela Noka ya Jorodane go fihlela go esa+ gomme gwa se šale le o tee wa bona yo a sa tshelago Noka ya Jorodane. 23 Ahithofele ge a bona gore keletšo ya gagwe ga se ya latelwa,+ a rweša pokolo sala a namela ke moka a tloga a ya ntlong ya gagwe motseng wa gabo.+ A beakanya tša lapa la gagwe+ a iphega,+ a hwa.+ A bolokwa+ mabitleng a borakgolokhukhu ba gagwe. 24 Dafida a tla Mahanaime+ gomme Abesalomo le banna ka moka ba Isiraele bao ba nago le yena ba tshela Noka ya Jorodane. 25 Abesalomo ke yena yo a ilego a bea Amasa+ gore e be molaodi wa madira legatong la Joaba;+ Amasa e be e le morwa wa monna yo leina la gagwe e lego Ithira+ wa Moisiraele yo a ilego a robala le Abigaile+ morwedi wa Nahashi ngwanabo Tseruya, mmago Joaba. 26 Baisiraele le Abesalomo ba hloma mešaša nageng ya Gileada.+ 27 Gateetee ge Dafida a fihla Mahanaime, Shobi morwa wa Nahashi wa Raba+ ya barwa ba Amoni+ le Makiri + morwa wa Amiele+ wa Lodibara gotee le Barasilai+ Mogileada wa Rogelima+ 28 ba tliša malao, dibjana, dibjana tša letsopa, korong, garase, bupi,+ dithuthupe,+ dinawa,+ dihlodi+ le mabele a omilego; 29 ba tliša le dinose,+ lebebe,+ dinku le maswi a go kgahla a dikgomo go Dafida le batho bao a bego a na le bona gore ba je,+ ka ge ba itše: “Batho ba swerwe ke tlala, ba lapile e bile ba nyorilwe kua lešokeng.”+